พอตกเย็นก็เป็นเรื่องธรรมดาที่ท้องของเราจะแสดงความก้าวร้าวโดยการคำรามดังๆ ค่ะ น้องหลุมดำจะไม่ยอมปล่อยให้ท้องร้องค่ะ รีบหาร้านบุฟเฟ่ต์สังเวยทันที สนองความอยากอาหารญี่ปุ่นด้วยการเดินเข้าร้าน “OISHI Buffet” ความพิเศษนอกจากได้กินไลน์บุฟเฟ่ต์กว่า 100 รายการ มันก็คือ “SUPER Maki” ที่มายั่วน้ำลายกันถึง 4 เมนู กับคอนเซปท์ความแตกต่างที่ลงตัว!

“OISHI Buffet” เป็นต้นตำรับภัตตาคารบุฟเฟ่ต์ญี่ปุ่นเรียกได้ว่าเป็นรายแรกๆ ของประเทศที่เปิดให้บริการอาหารญี่ปุ่นระดับพรีเมียมในรูปแบบบุฟเฟ่ต์ตลอดทั้งวันก็ว่าได้ ยกขบวนอาหารญี่ปุ่น ไม่ว่าจะเป็น ซาชิมิ ซูชิ มากิ และอาหารนานาชาติ ทั้งจีนและยุโรปมากกว่า 100 รายการ เรียกได้ว่ามาที่นี่ได้อาหารครบ! ราคาหัวละ 569 บาทค่ะ ถ้าใครพาเด็กมาด้วย หากความสูงระหว่าง 80-100 ซม. ราคา 160 บาท และ101-130 ซม. ราคา 285 บาท

มาถึงร้านทั้งทีเราขอเริ่มกันที่เมนูพิเศษเลยเห็นคนเดินถือไปมาแล้วอดใจไม่ไหว “SUPER Toro Alaska Maki” (มากิโทโร่และเนื้อปูญี่ปุ่น) ตัวนี้เป็นเมนูไฮไลต์เลยค่ะ แค่เสิร์ฟก็พีคแล้ว มันมีความแตกต่างที่ลงตัว ชิ้นแรกจะเป็นเนื้อปูญี่ปุ่นนุ่มๆ ตัดกับท็อปปิ้งไข่ปูกรุบๆ ส่วนอีกคำจะเป็นเนื้อโทโร่สับละเอียดกับไข่ปลาแซลมอน ไข่เค็มๆ เข้ากันได้ดีกับเนื้อโทโร่ที่ให้ความสดชื่น นุ่มกรุบในคำเดียว ส่วนข้าวญี่ปุ่นก็มีเทกเจอร์ของงาดำและงาขาวด้วย ฟินเว่อร์มากๆ

ต่อด้วย “SUPER Tempura Maki” (มากิกุ้งเทมปุระและอัลมอนด์) บอกเลยว่าพรีเซนเทชั่นของมากิชิ้นนี้ได้ใจเราไปเต็มๆ ค่ะ พระเอกของมากิชิ้นนี้คือ กุ้งเทมปุระที่อยู่ตรงกลาง เนื้อหวาน กรอบนอกนุ่มใน และมีชีสแน่นๆ กับหน่อไม้ฝรั่งด้วย ราดด้วยน้ำซอสสลัดงาและน้ำซอสครีมชีส โรยด้วยอัลมอนด์ทอดและพริกสไลซ์บางเพิ่มเทกเจอร์ ชิ้นเดียวไม่พอจริงๆ ค่า~

ใครที่เป็นสาวกแซลมอนต้องกรี๊ดเหมือนเราแน่ๆ เมื่อได้ลอง “SUPER Salmon Cheese Maki” (มากิแซลมอนและชีสย่างไฟ) เนื้อปลาแซลมอนที่ผสมผสานกับไข่กุ้งซ่อนอยู่ด้านในซูชิเมะชิรสชาติอมเปรี้ยว พอจะเสิร์ฟเชฟก็จะออนท็อปด้วยเนื้อปลาแซลมอนสไลซ์บางๆ เบิร์นไฟเพิ่มสีสันและกลิ่นหอม ตามด้วยครีมชีสสุดฟินและไข่ปลาแซลมอนตามลำดับ พอได้เอาเข้าปาก บอกได้เลยว่า ปลื้ม! เนื้อปลาหอมและนุ่มมาก ครีมชีสไม่ธรรมดาเลยจริงๆ ขออีกๆ

ส่วนตัวคิดว่าเมนูนี้ผู้หญิงน่าจะชอบค่ะ “SUPER Crunchy Shrimp Maki” (มากิกุ้งซอสสไปซี่) ความพิเศษของเมนูนี้คือใช้ไข่ปรุงรสแผ่นบางๆ แทนสาหร่าย ส่วนด้านในก็จะเป็นซูชิเมะชิผสมผสานกับไข่กุ้งกรุบกรับ ส่วนด้านบนจะเป็นกุ้งชุบแป้งทอดซึ่งจะเชื่อมกันด้วยครีมชีสรสเข้ม ราดด้วยซอสลาวารสชาติจี๊ดจ๊าดนิดๆ และไข่กุ้งดำเล็กน้อย ล้ำมากๆ ค่ะ ได้ใจไปอีก!

เป็นมากิฟิวชั่นที่อัดแน่นด้วยวัตถุดิบแต่ละคำมันลงตัวมาก ครบทุกมิติค่ะ อยากจะออกไปวิ่งแล้วกลับมากินอีกเยอะๆ นอกจากนี้ยังมีไลน์อาหารญี่ปุ่นอีกเพียบ ไม่ว่าจะเป็น ซาชิมิหน้าต่างๆ ที่เชฟเดินออกมาเสิร์ฟทีไรต้องมีคนไปยืนต่อแถวยาวทุกที หรือจะเป็นหม้อนาเบะที่ให้เราเลือกเครื่องได้ตามใจชอบ ซดน้ำซุปร้อนๆ ฟินสุดๆ ไปเลย เรามาที่ “OISHI Buffet” ที่ไรขาดหม้อนาเบะไม่ได้จริงๆ

บอกเลยว่าเป็นเมนูมากิที่พรีเมียมมากๆ ทั้งวัตถุดิบ และความพิถีพิถันของเชฟ ถ้าใครอยากกินต้องรีบนิดนึงนะ เพราะว่ามันมีแค่ 29 กรกฎาคม - 15 กันยายน 2559 เป็นเวลาที่สั้นมากๆ ใครอยากต้องรีบหน่อย ไม่ลองถือว่าพลาด! ทุกๆ คนสามารถมากินได้ที่ OISHI Buffet ทั้ง 18 สาขาทั่วประเทศ
สามารถดูรายละเอียดเพิ่มเติมได้ที่ www.oishigroup.com และ www.facebook.com/OishiFoodStation 

